
1 - DISPOSICIONS GENERALS
CLÀUSULA PRIMERA – NECESSITATS PÚBLIQUES A SATISFER

Des del Gabinet de la Consellera es centralitzen els diferents actes que realitza el Departament d’Economia i Hisenda, tant del Gabinet com de la resta d’unitats directives. 

En alguns d’aquests actes es requereix la contractació de serveis fotogràfics per part d’un professional del sector que, a banda de captar les imatges, també les pugui editar i distribuir de manera immediata i qualitat òptima, així com editar-les i enviar-les en suport digital.
Aquest acord marc es planteja amb l’objectiu de seleccionar empreses o professionals que donin cobertura  a les diferents necessitats que puguin sorgir d’aquesta prestació de serveis amb la tramitació dels corresponents expedients basats amb la finalitat de:

· Fer difusió dels actes del conseller o consellera i dels alts càrrecs del Departament, a través de la pàgina web, les xarxes socials corporatives i els mitjans de comunicació.

· Donar a conèixer les activitats del Departament al màxim nombre de ciutadans possible.

· Fer transparent, entenedora i accessible l’acció del Govern.

La codificació corresponent a la nomenclatura Vocabulari Comú de contractes és CPV:  79961000-8 Serveis de fotografia.
L’execució dels contractes basats en l’Acord Marc s’ajustarà a les condicions especificades en aquest plec i en el plec de prescripcions tècniques.
CLÀUSULA SEGONA – OBJECTE I DESTINATARIS DE L’ACORD MARC 
2.1.  OBJECTE

Acord marc per a la prestació de serveis fotogràfics als actes, tant protocol·laris com corporatius, del Departament d’Economia i Hisenda.
El/s professional/s o empresa/es que resultin homologats hauran de donar cobertura fotogràfica dels actes protocol·laris i/o reportatges fotogràfics d’actes o esdeveniments que organitzi el Departament o en què participi algun alt càrrec de la conselleria. 

Serà necessari fer diverses fotografies per poder-les distribuir als mitjans de comunicació i també per fer-ne ús des del Gabinet de la Consellera o des d’altres àrees del departament, en diferents formats (web, notes de premsa, xarxes socials, butlletins, etc). 

Dins de l’acord marc també s’inclou la realització puntual de retrats identificatius dels alts càrrecs del Departament per disposar d’un banc d’imatges, per a usos periodístics externs o de difusió interna. 
Prèvia sol·licitud per part del departament, es podrà demanar la realització de càpsules de vídeo de l’acte (de fins a 3 minuts), que hauran de ser lliurades en format H.264; també s’acceptaran el format H.265, sense que això impliqui cap cost addicional, ja que es realitzarà en el marc del reportatge sol·licitat.

Els contractistes hauran de posar a disposició del compliment del contracte: vehicle, càmeres fotogràfiques i dispositius auxiliars (descrits a l’aparta 3.4 d’aquest plec). Totes les despeses inherents a aquests conceptes, així com el consum de mòbils, Internet, dietes, pàrquings, etc., estan incloses en el preu del contracte.
Tal i com estableix l’article 139.3 de la Llei 9/2017, de 8 de novembre, de contractes del sector públic (LCSP), cada licitador no podrà subscriure més d’una proposició , ni podrà subscriure cap proposta en UTE si ho ha fet també de manera individual ni figurar en més d’una UTE. La infracció d’aquest norma donarà lloc a la no admissió de totes les propostes subscrites pel licitador, ja sigui de manera individual i/o en UTE.
JUSTIFICACIÓ NO DIVISIÓ EN LOTS

No es considera adequada la divisió en lots atès que l’acord marc es basa en una sèrie de previsions d’actuacions principalment en la ciutat de Barcelona i, de forma esporàdica, a altres demarcacions, essent l’única divisió en lots possible de caire geogràfic.

Una divisió en lots, i possible prestació per part de professionals diferents, dificultaria l’organització i coordinació dels diferents actes que requereixin d’aquesta prestació de serveis i de la contractació basada per tal de donar cobertura als mateixos. La divisió de lots dificultaria, així mateix, la correcta coordinació en l’execució del contracte.
2.2. DESTINATARIS
L’acord marc està destinat a totes les unitats directives del Departament d’Economia i Hisenda, centralitzant-se des del Gabinet de la Consellera l’organització dels actes amb contractes basats en el mateix.
CLÀUSULA TERCERA – ÒRGAN DE CONTRACTACIÓ DE L’ACORD MARC

L’òrgan de contractació de l’acord marc és el/la secretari/ària general del Departament d’Economia i Hisenda, d’acord amb  l’article 1.7 de la Resolució VEH/1235/2019, de 7 de maig, DOGC 7873 de 13 de maig de 2019.

CLÀUSULA QUARTA – RÈGIM JURÍDIC

Aquest contracte té caràcter administratiu, i es regeix per aquest plec de clàusules administratives particulars i pel plec de prescripcions tècniques, les clàusules dels quals es consideren parts integrants del contracte.

Així mateix, les parts queden sotmeses expressament a la normativa següent:
a) Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.  

b) Decret Llei 3/2016, de 31 de maig, de mesures urgents en matèria de contractació pública.

c) Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic (d’ara endavant, RD 817/2009). 

d) Reglament general de la Llei de contractes de les administracions públiques aprovat pel Reial decret 1098/2001, de 12 d’octubre, en tot allò no modificat ni derogat per les disposicions esmentades anteriorment (d’ara endavant, RGLCAP).

e) Llei orgànica 3/2018, de 5 de desembre, de protecció de dades personals i garantia dels drets digitals. 

f) Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE. 

g) Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic. 

h) Reial decret 203/2021, de 30 de març, pel qual s’aprova el Reglament d’actuació i funcionament del sector públic per mitjans electrònics. Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació.

Addicionalment, també es regeix per les normes aplicables als contractes del sector públic en l’àmbit de Catalunya i per la seva normativa sectorial que resulti d’aplicació.
Supletòriament al contracte li resulten d’aplicació les normes de dret administratiu i, en el seu defecte, les normes de dret privat.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.

CLÀUSULA CINQUENA – VALOR ESTIMAT I PRESSUPOST DE LICITACIÓ DE L’ACORD MARC

D’acord amb l’article 101.1 de la LCSP, tots els preus o valors econòmics referits en els plecs de l’Acord marc s’expressen sense l’IVA que pugui correspondre, que es considera partida independent.

El valor estimat de l’Acord marc, de conformitat amb els criteris establerts en l’article 101 de la LCSP, s’ha calculat tenint en compte la despesa que potencialment es generaria durant tota la possible durada de l’Acord marc, incloent-hi la possible pròrroga, sobre la base de l’esmitació de serveis a realitzar, la seva tipologia i, si s’escau, algun possible desplaçament fora de la ciutat de Barcelona
En la tramitació d’un acord marc, d’acord amb l’establert a l’article 100.3 LCSP, no és necessari l’aprovació d’un pressupost base de licitació.
Al tractar-se d’un procediment per seleccionar prestadors dels serveis objectes de l’acord, no es pot definir la quantia exacta de l’acord. A títol orientatiu s’estima una despesa total de 176.100,00 €, IVA exclòs que respon, per una banda, a l’import previst per al 2024 en base als actes i preus estimats i, per altra banda, a l’estimació  d’una possible pròrroga per a l’any 2025.
Habitualment, les sessions fotogràfiques tindran una durada d’entre una hora i vuit hores i, per aquest motiu, els preus unitaris que regeixen la contractació s’han estipulat en una quarta part de jornada (2 hores), mitja jornada (4 hores) i una jornada sencera (8 hores). La determinació del preu respon a la previsió d’hores/serveis a executar durant el període de vigència de l’acord marc. Concretament, l’estimació del preu de l’acord marc respon, per una banda, a la previsió dels actes que requeririen un suport fotogràfic i, per altra banda, al preu/acte dels serveis que es preveu que es realitzin (dividit en les franges estipulades, per una banda, i, per l’altra, en dies laborables i caps de setmana o festius) segons el preu de mercat del sector.

S’estima que es requeriran aproximadament:

ANY 2024
	ESTIMACIÓ VARIABLE EN FUNCIÓ DE LES NECESSITATS
	
	

	CONCEPTE
	UNITATS
	IMPORT

	Cobertura un quart de jornada (fins a 2 hores) laborables
	150
	(150 x 150) 22.500

	Cobertura un quart de jornada (fins a 2 hores) festius
	10
	(10 x 170) 1.700

	Cobertura mitja jornada (2-4 h) laborables
	100
	(100 x 260) 26.000

	Cobertura mitja jornada (2-4 h) festius
	20
	(20 x 300) 6.000

	Cobertura dia sencer (4-8 h) laborables
	30
	(30 x 460) 13.800

	Cobertura dia sencer (4-8 h) festius
	10
	(10 x 525) 5.250

	Extra per acte fora de Barcelona ciutat i dins la mateixa demarcació
	70
	(70 x 70) 4.900

	Extra per acte fora de Barcelona ciutat i dins la mateixa demarcació
	20
	(20 x 80) 1.600

	Extra per acte a les demarcacions de Girona, Lleida i Tarragona
	30
	(30 x 120) 3.600

	Extra per acte a les demarcacions de Girona, Lleida i Tarragona
	20
	(20 x 135) 2.700

	TOTAL (IVA exclòs)
	
	88.050


Estimació pròrroga per al 2025





  88.050 €

TOTAL VALOR ESTIMAT






176.100 €

El valor estimat s’ha calculat tenint en compte el conjunt de contractes basats previstos durant la durada total, per la qual cosa, té un caràcter merament orientatiu i no vinculant atès que el volum total de la despesa vindrà determinat per les necessitats concretes del Departament d’Economia i Hisenda durant la vigència de l’acord marc. La quantitat expressada s’indica únicament a efectes de publicitat del procediment i d’informació als possibles licitadors.

PRESSUPOST ACORD MARC
En la tramitació d’un acord marc, d’acord amb l’establert a l’article 100.3 LCSP, no és necessari l’aprovació d’un pressupost base de licitació.

En tractar-se d’un procediment per seleccionar prestadors dels serveis objectes de l’acord, no se’n pot definir la quantia exacta. A títol orientatiu, s’estima una despesa anual total de 88.050,00 € IVA exclòs, d’acord amb el desglossament enumerat al punt anterior.
El contracte s’adjudicarà a preus unitaris

L’estimació dels costos salarials s’ha fet prenent com a referencia les retribucions que estableix el conveni col.lectiu per a la industria fotográfica (codi 99002235011981), incloent-hi un increment per als reportatges o actes en dia festiu i els possibles desplaçaments fora de la ciutat de Barcelona i actualitzat aplicant un increment per al 2024.
La determinació del preu del contracte respon al següent estudi econòmic:

	DESGLOSSAMENT COST CONTRACTE

	Sou base + complements (antiguitat, productivitat, formació, beneficis)
	33.903,14 €

	Seguretat Social (33%)
	11.188,04 €

	Dietes i desplaçaments
	12.369,95 €

	Amortització equips
	4.200,00 €

	Costos producció fotografia

(preparació tècnica, materials, producció ...)
	4.376,37 €

	TOTAL COSTOS DIRECTES
	66.037,50 €

	COSTOS INDIRECTES (15%)
	13.207,50 €

	BENEFICI INDUSTRIAL (10%)
	8.805,00 €

	TOTAL IMPORT CONTRACTE
	88.050,00 €


Els preus unitaris màxims de fotògraf, incloent l’edició i possible distribució immediata, són els següents, IVA exclòs:

	PREU UNITARI MÀXIM (IVA exclòs)
	Dia laborable
	Dia festiu

	Cobertura un quart de jornada (fins a 2 hores)


	150
	170

	Cobertura mitja jornada (2-4 h)
	260


	300

	Cobertura dia sencer (4-8 h) 


	460
	525

	Extra per acte fora de Barcelona ciutat i dins la mateixa demarcació


	70
	80

	Extra per acte a les demarcacions de Girona, Lleida i Tarragona


	120
	135


En el preu/acte del servei s’inclouen tots els costos associats a la prestació del mateix, és a dir, qualsevol cost directe i indirecte que derivi de la seva realització, retribucions de personal, Seguretat Social i càrregues financeres, impostos, així com el propi benefici de l’ofertant.

Els serveis derivats de la contractació basada en l’Acord marc es prestaran de manera habitual a la ciutat de Barcelona. El preu/acte que s’ofereixi per a cada concepte ha d’incloure el desplaçament dins aquest àmbit geogràfic. 

Aquest acord marc no està subjecte a regulació harmonitzada.

CLÀUSULA SISENA – PERÍODE DE VIGÈNCIA I POSSIBILITAT DE PRÒRROGA
La data d’inici de la vigència de l’acord marc serà la publicació de la formalització dels corresponents contractes en la Plataforma de Serveis de Contractació Pública. En cap cas l’inici de l’execució serà anterior a l’1 de gener de 2024 i el termini màxim d’execució serà el 31 de desembre del 2024.

Així mateix s’estableixen una sèrie condicions relatives a l’horari i terminis de la prestació del servei en l’apartat 3.3 del Plec de prescripcions tècniques.
L’acord marc podrà prorrogar-se un any, és a dir, de l’1 de gener al 31 desembre de 2025.

Aquesta eventual pròrroga serà obligatòria per a les empreses incloses dins l’acord marc, sempre que es preavisi amb, almenys, 2 mesos d’antelació a l’acabament del termini de durada del contracte, sense que es pugui produir consentiment tàcit de les parts.

La durada màxima de l’acord marc s’ha establert tenint en compte l’estimació de serveis per al període fixat. Establir, a hores d’ara, una previsió de serveis a més llarg termini i, en conseqüència, fixar el valor estimat del contracte en base a aquest càlcul, podria resultar poc adaptat a la realitat en un horitzó més ampli. A més a més el sector d’activitat a què es refereix l’objecte de l’acord marc es presta per professionals que, a la vista de la disponibilitat requerida, potser no estarien interessats en contractes a molt llarg termini. 

D’altra banda al marcar un termini d’execució inferior als 4 anys s’intenta evitar un impacte negatiu sobre la competència, que es produiria al tancar a unes empreses/professionals, amb la serva homologació durant un temps llarg, la possibilitat de contractar amb l’Administració. 
No obstant, quan al venciment de l’acord marc no s’hagués formalitzat un nou acord marc que garanteixi la continuïtat de la prestació, com a conseqüència d’incidències resultants d’esdeveniments imprevisibles per a l’òrgan de contractació, produïdes en el procediment d’adjudicació i existeixin raons d’interès públic per a no interrompre la prestació, es podrà prorrogar l’acord marc originari fins que comenci l’execució del nou acord marc i en tot cas per un període màxim de nou mesos, sense modificar les restants condicions de l’acord marc, sempre que l’anunci de licitació del nou acord marc s’hagi publicat amb una antelació mínima de tres mesos, respecte de la data de finalització de l’acord marc originari. 

En aquest cas, en atenció a la naturalesa imprevisible d’aquesta pròrroga, l’aplicació de la qual no deriva de la voluntat de l’òrgan de contractació, aquesta no es prendrà en consideració a efectes de fixar el valor estimat, ni serà d’aplicació l’obligació de preavís anteriorment esmentada.

CLÀUSULA SETENA – UTILITZACIÓ DE MITJANS ELECTRÒNICS
D’acord amb les previsions establertes per la disposició addicional quinzena i setzena de la LCSP; per la Llei 39/2015, d’1 d’octubre, del procediment administratiu comú de les administracions públiques; pel Decret 96/2004, de 20 de gener, pel qual es regula la utilització de mitjans electrònics, informàtics i telemàtics en la contractació de l’Administració de la Generalitat i pel Decret 56/2009, de 7 d’abril, per a l’impuls dels mitjans electrònics a l’Administració de la Generalitat de Catalunya, el conjunt de tràmits, actuacions, notificacions i comunicacions que es facin durant el procediment de contractació i durant la vigència d’aquest acord marc entre els licitadors i contractistes i el Departament d’Economia i Hisenda, es realitzaran per mitjans exclusivament electrònics. 

No obstant això, es podrà utilitzar la comunicació oral i/o per correu electrònic per a comunicacions diferents a les relatives als elements essencials, això és, els plecs i les ofertes, deixant-ne el contingut de la comunicació oral documental degudament, per exemple, mitjançant els arxius o resums escrits o sonors dels principals elements de la comunicació.

Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. 

A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el DEUC. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a l’esmentada notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil del contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, els licitadors s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:

https://contractaciopublica.gencat.cat/perfil/eco
Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació d’aquest contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Públic. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà la informació relativa tant a la licitació, com al contracte.

A més, els licitadors també es poden donar d’alta en el Perfil del Licitador, prèvia l’autenticació requerida. El Perfil del Licitador està constituït per un conjunt de serveis adreçats a els licitadors amb l’objectiu de proveir un espai propi a cada empresa licitadora amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil del licitador” de la Plataforma de Serveis de Contractació Pública i disposar del certificat digital requerit.

Certificats digitals:

D’acord amb la disposició addicional primera del DL 3/2016, serà suficient l’ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta d'Estats membres.

Tal com estableix l’article 22 d’aquesta mateix Reglament, la Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre.

Llista: https://ec.europa.eu/information_society/policy/esignature/trusted-list/tl-mp.xmlhttps://ec.europa.eu/information_society/policy/esignature/trusted-list/tl-mp.xml
Eina de consulta: http://tlbrowser.tsl.website/tools/
II – PROCEDIMENT DE SELECCIÓ DE LES EMPRESES ADJUDICATÀRIES DE L’ACORD MARC

CLÀUSULA VUITENA – PROCEDIMENT DE LICITACIÓ I FORMA D’ADJUDICACIÓ

L’acord marc es licita mitjançant procediment obert amb diferents criteris d’adjudicació, de conformitat amb el que estableixen els articles 131, 145 i 146 de la LCSP i segons les previsions dels articles 219 a 222 de la LCSP.
La licitació s’anunciarà en la plataforma de contractació pública de la Generalitat de Catalunya, https://contractaciopublica.gencat.cat/perfil/ECO.
Poden participar en aquest procediment obert, de tramitació ordinària, totes les persones naturals o jurídiques, espanyoles o estrangeres, que no estiguin incurses en cap prohibició de contractar i que acreditin la seva solvència econòmica, financera i tècnica en els termes establerts en la clàusula novena, d’acord amb les estipulacions dels articles 74 a 97 de la LCSP.
Cada licitador/a només podrà presentar una sola proposició, individualment. Un cop lliurada només es podrà retirar per motius justificats.
El nombre màxim d’adjudicataris de l’Acord marc és de 2. Se seleccionaran els 2 licitadors que obtinguin la millor puntuació en aplicació dels criteris d’adjudicació establerts, per tal de poder cobrir actes que es produeixin de manera simultània en el temps i en espais diferents. Es pot donar el cas que calgui fer fotos de la intervenció de la consellera en una conferència a Barcelona i, a la mateixa hora, de la cloenda d’una jornada celebrada a Girona a càrrec d’un director general del Departament.
D’altra banda, no es requereix un grup de fotògrafs més ampli, ja que els actes que s’hauran de cobrir es duran a terme gairebé sempre en dies laborables i no caldrà que facin torns els caps de setmana. I, des d’un punt de vista d’eficiència administrativa, limitar el nombre d’adjudicataris a dos simplifica la gestió, redueix la càrrega administrativa, facilita el seguiment i control del contracte i la comunicació i la coordinació entre les dues parts.
La Mesa de contractació analitzarà les característiques generals de les empreses licitadores, la seva capacitat d’obrar i la seva solvència econòmica, financera i tècnica o professional.
Les empreses que acreditin la seva personalitat jurídica i capacitat d'obrar es consideraran admeses i d’aquestes, la Mesa de contractació n’analitzarà les proposicions presentades als efectes de seleccionar les que seran adjudicatàries de l’acord marc aplicant els criteri sd’adjudicació enunciats en la clàusula desena.
CLÀUSULA NOVENA – REQUISITS I CONDICIONS PER LICITAR

9.1 Aptitud per contractar.

Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

· Tenir personalitat jurídica i plena capacitat d’obrar, d’acord amb el que preveu l’article 65 de la LCSP.
· No  estar  inhabilitades  per  contractar  d’acord  amb  l’ordenament  jurídic,  ni incurses en algun motiu d’exclusió d’acord amb la normativa en matèria de contractació pública o  en alguna de les causes de prohibició de contractar recollides  en  l’article  71 de la LCSP,  la  qual  cosa  poden  acreditar  per qualsevol dels mitjans establerts en l’article 85 de la LCSP.

Tanmateix, les empreses incurses en un motiu d’exclusió diferent del relatiu a no estar al corrent de les seves obligacions tributàries o amb la seguretat social o d’haver estat excloses per sentència ferma de la participació en procediments de contractació, no quedaran excloses del procediment si demostren la seva fiabilitat, mitjançant la presentació de proves suficients de les mesures que hagin adoptat. A tal efecte, les empreses hauran de demostrar que han pagat o s'han compromès a pagar la indemnització corresponent per qualsevol dany causat per la infracció penal o la falta, que ha aclarit els fets i circumstàncies de manera exhaustiva col·laborant activament amb les autoritats investigadores i que ha adoptat mesures tècniques, organitzatives i de personal concretes, apropiades per evitar noves infraccions penals o faltes.

Els licitadors hauran d’acreditar determinades circumstàncies referides a la seva capacitat d’obrar, així mateix hauran de manifestar que han tingut en compte, en elaborar les ofertes, les obligacions derivades de les disposicions vigents en matèria de protecció de l’ocupació, condicions de treball i prevenció de riscos laborals i protecció del medi ambient. Concretament hauran d’acreditar les següents circumstàncies:

-
Acreditar la solvència requerida, en aquest plec; i

-
Tenir l’habilitació empresarial o professional que, si s’escau, sigui exigible per dur a terme l’activitat o prestació que constitueixi l’objecte del contracte.

Així mateix,  les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals, i així s’acrediti degudament. El licitador haurà d’acreditar que el seu objecte social i les declaracions tributàries sobre l’activitat econòmica que desenvolupa continguin les activitats objecte d’aquest acord marc. Si no és així es considerarà causa d’exclusió de la licitació, d’acord amb l’article 66.1 de la LCSP.
Els requisits de capacitat, de solvència i d’absència de prohibicions de contractar s’han de complir en el moment de presentació d’oferta i s’han de mantenir fins al moment de l’adjudicació i de formalització del contracte.
9.2 Acreditació  de la capacitat d’obrar i personalitat jurídica:

La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acrediti mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC) sempre que es tracti de contractes subjectes a regulació harmonitzada o, en cas contrari, l’informe de reciprocitat al que fa referència l’article 68 de la LCSP.
Així mateix, totes les empreses estrangeres hauran d’acompanyar declaració formal de sotmetre’s a la jurisdicció dels jutjats i tribunals espanyols per a totes les incidències que, de  manera directa o indirecta, puguin sorgir del contracte, amb renúncia, en el seu cas, al fur jurisdiccional estranger que pogués correspondre al licitant.
Les empreses estrangeres presentaran tots els documents traduïts de forma oficial al català o al castellà.

9.3  Unions Temporals d’Empreses:
També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.
La durada de la UTE ha de coincidir, almenys, amb la del contracte fins a la seva extinció.
9.4 Solvència de les empreses licitadores:

A. Acreditació de la solvència economia i financera

Els licitadors per tal d’acreditar la seva solvència econòmica i financera i tècnica o professional hauran de presentar la següent documentació:
En aplicació de l’article 87.1.a de la LCSP, els licitadors han de tenir un volum anual de negoci en l’àmbit al qual fa referència el contracte referit al millor exercici dins dels tres darrers disponibles en funció de les dates de constitució o d’inici d’activitats i de presentació de les ofertes. El volum de negocis mínim anual ha de ser de 25.000 €. 

Amb la finalitat, per una banda, de facilitar la concurrència de professionals independents i petites empreses i, per altra banda, a la vista que l’import de licitació és només una possible estimació de serveis a prestar, es considera adequat establir un volum de negocis inferior a l’import de licitació. 

En aplicació de l’establert a l’article 87.3.a de la LCSP, el volum anual de negocis del licitador o candidat s’ha d'acreditar per mitjà dels seus comptes anuals aprovats i dipositats en el registre oficial en què hagi d’estar inscrit. Els empresaris individuals no inscrits en el Registre Mercantil han d'acreditar el seu volum anual de negoci mitjançant els seus llibres d’inventaris i comptes anuals legalitzats pel Registre Mercantil.

Les empreses de nova creació podran acreditar la seva solvència econòmica i financera mitjançant una declaració relativa a la xifra de negocis en l’àmbit d’activitat corresponent a l’objecte del contracte de l’empresa des de la data de la seva creació com a mínim de les quantitats abans consignades en el darrer exercici anual complet d’activitat. Si des de l’inici de la seva activitat no ha transcorregut cap exercici complet, serà la part proporcional d’aquests imports respecte al termini d’activitat efectiva de l’empresa.
B. Acreditació de solvència tècnica i professional: 
· En aplicació de l’establert a l’article 90.1.a) LCSP cal aportar una relació dels principals treballs o serveis realitzats d’igual o similar naturalesa que els que constitueixen l’objecte del contracte en el curs de, com a màxim els tres darrers anys, en la qual s’indiqui l’import, la data i el destinatari, públic o privat dels mateixos. 

L’empresa o professional haurà d’haver realitzat un mínim de 10 treballs similars a l’objecte del contracte.
Els licitadors hauran d’acreditar els serveis o treballs efectuats mitjançant certificats expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, a manca d’aquest certificat, mitjançant una declaració de l’empresari acompanyada dels documents obrants en poder del mateix que acreditin la realització de la prestació; en el seu cas, aquests certificats seran comunicats directament a l’òrgan de contractació per l’autoritat competent.
· En aplicació de l’establert a l’article 90.1.h) LCSP cal aportar una declaració indicant la maquinaria, material i equip tècnic del qual es disposarà per a l’execució dels treballs o prestacions, a la qual s’adjuntarà la documentació acreditativa pertinent quan li sigui requerit pels serveis depenents de l’òrgan de contractació.
Els licitadors hauran d’aportar perfils professionals amb coneixement i experiència. Concretament es requereix, com a mínim, un fotògraf amb plena disponibilitat per al desenvolupament de les tasques en el moment en què se’l requereixi. 

Els requisits mínims que ha de complir són els següents:

Experiència professional

El licitador haurà de tenir experiència en el camp de la fotografia i en l’edició i tractament d’imatge. Concretament haurà de tenir, com a mínim, una experiència de tres anys en la temàtica de treballs de fotoperiodisme i fotografia corporativa/institucional. 

Aquest requisit s’acreditarà mitjançant l’aportació del currículum vitae corresponent i una relació dels seus treballs indicant data, import i destinatari públic o privat, i que tinguin relació amb l’objecte del contracte.

Material

Els participants en aquest procés hauran de disposar com a mínim dels següents mitjans tècnics:

- Càmera Reflex Digital Professional amb un mínim de 20 milions de píxels, i un segon cos de càmera en cas d’avaria del principal.

- Òptiques professionals que cobreixin en digital una distància focal de 17 mm a 200 mm comptant amb:
Tipus d'objectius:

· Angular (longitud focal entre 17-35 mm aprox)

· Normal (longitud focal entre 35-70 mm)

· Teleobjectiu (longitud focal entre 80-200 mm)

Les càmeres o, en el seu cas, els diferents objectius han de tenir mecanismes d’estabilització. També han de poder enregistrar vídeo en full HD.

- Flash extern amb ETTL

- Ordinador portàtil amb un sistema mòbil d'enviament de dades d'alta velocitat (connexió de dades de com a mínim 3G, per poder fer enviaments instantanis de fotos) o Servidor propi o sistema equivalent (Wetransfer, Dropbox...) per enviar o descarregar fotos pel departament.

C. Classificació: 
Per a aquest expedient no es contempla classificació substitutòria atès que es tracta d’un servei no està inclòs en cap dels grups i subgrups de classificació dels contractes de serveis previstos en l’article 37 i en l’annex II del Reglament general de la Llei de Contractes de les Administracions públiques, modificat  pel Reial Decret 773/2015, de 28 d’agost
CLÀUSULA DESENA – CRITERIS D’ADJUDICACIÓ DE L’ACORD MARC
D’acord amb l’article 145 de la LCSP, la selecció i valoració de les propostes es farà mitjançant l’aplicació d’una pluralitat de criteris d’adjudicació per a la valoració de les ofertes        i ponderarà criteri econòmic i tècnic.
Sobre una puntuació màxima de 100 punts es distribuirà la puntuació de la següent forma:

CRITERIS SUBJECTIUS

1. Proposta tècnico-artística: Fins a 48 punts

Els licitadors presentaran per a la seva avaluació una selecció de 5 fotografies més representatives, en format digital, d’un mínim de 3 actes diferents (màxim 15 fotografies) relacionats amb l’objecte del contracte, ja sigui en reportatges informatius o fotoperiodístics o fotografies institucionals. Les fotografies hauran d’indicar el nom del seu autor. Acompanyant a cada fotografia hi haurà un petit comentari que la contextualitzi i indiqui el lloc, l’acte fotografiat i la data de la fotografia.

Cal tenir en compte que els treballs presentats hauran d’haver estat realitzats pel/s fotògraf/s proposats per a l’execució del contracte (en cas contrari no podran ser objecte de valoració).

En funció de les fotografies aportades s’avaluarà la capacitat tècnica de l’ofertant, sempre tenint en compte les característiques de cada treball i l’adequació a l’objecte del contracte.

La valoració d’aquest apartat es realitzarà tenint en compte els detalls, la conceptualització, la composició i l’enquadrament de les mateixes. S’entén que el propi estil de les fotografies suposa un “segell personal” que ha de suposar un valor afegit que faci que el seu autor es distingeixi envers d’altres.

Per tal de valorar aquests criteris, els 48 punts de la proposta tecnicoartística es consideraran i distribuiran de la manera següent:

	Concepte
	punts

	detalls
	12

	conceptualització
	12

	composició
	12

	enquadrament
	12


CRITERIS OBJECTIUS

2. Oferta econòmica:  fins a 52 punts
Les ofertes seran puntuades rebent la màxima puntuació l’oferta més baixa i, la resta disminuint la puntuació proporcionalment a l’augment de les respectives ofertes, d’acord amb la següent fórmula:

En aplicació de l’establert a l’article 146.2.b) LCSP es justifica la fórmula plantejada que respon a la proposta efectuada per la Comissió Central de Subministraments per poder avaluar qualsevol oferta amb independència de la resta d’ofertes presentades i alhora mantenir la proporcionalitat desitjada.

Les empreses hauran d’oferir un preu/acte per a cadascun dels conceptes detallats a continuació sense superar, en cap cas, el preu unitari màxim establert en cada un d’ells:

	PREU UNITARI MÀXIM (IVA exclòs)
	Dia laborable
	Dia festiu

	Cobertura un quart de jornada (fins a 2 hores)


	150
	170

	Cobertura mitja jornada (2-4 h)
	260


	300

	Cobertura dia sencer (4-8 h) 


	460
	525

	Extra per acte fora de Barcelona ciutat i dins la mateixa demarcació


	70
	80

	Extra per acte a les demarcacions de Girona, Lleida i Tarragona


	120
	135


Atès que l’expedient s’adjudica a preus unitaris, per tal de calcular l’import de l’oferta, les empreses hauran de multiplicar el preu unitari per a cada concepte ofertat per les unitats previstes dels mateixos que han servit per a la determinació del preu de licitació (d’acord amb l’annex 2)
De la suma de la puntuació que correspon a les ofertes econòmiques, valorades en els termes expressats en el paràgraf anterior, més les ofertes tècniques, valorades d’acord amb els criteris d’adjudicació, s’obtindrà la puntuació total que correspon a les proposicions dels licitadors, d’acord amb la qual es realitzarà la classificació definitiva de les proposicions, per ordre decreixent, per obtenir les ofertes econòmicament i tècnicament més avantatjoses.

La resolució d’adjudicació farà constar la relació d’empreses contractistes segons l’ordre de                       classificació definitiva que hagin obtingut les seves proposicions.

CLÀUSULA ONZENA –FORMA DE PRESENTACIÓ DE LES PROPOSICIONS I CONTINGUT DELS SOBRES

11.1 – Forma de presentació de les proposicions

Els licitadors han de presentar la documentació que conformi les seves ofertes en tres sobres, en el termini màxim que s’assenyala en l’anunci de licitació, mitjançant l’aplicació de “Sobre Digital” accessible a l’espai virtual d’aquesta licitació, a l’adreça web següent: https://contractaciopublica.gencat.cat/perfil/eco
Un cop accedeixin a través d’aquest enllaç a l’eina web de sobre Digital, els licitadors hauran d’omplir un formulari per donar-se d’alta a l’eina i, a continuació, rebran un missatge al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que els licitadors indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en el seu DEUC per rebre els avisos de notificacions i comunicacions mitjançant l’e-NOTUM.

Els licitadors han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, els licitadors hauran de preparar tota la documentació requerida i adjuntar-la en format electrònic en els sobres corresponents. Els licitadors poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a els licitadors que introdueixin una paraula clau per a cada sobre amb documentació xifrada que formi part de la licitació (per al sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar aquesta o aquestes claus (poden ser la mateixa per a tots els sobres o diferents per a cadascun d’ells), ja que només els licitadors la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per a l’accés al seu contingut.
Es demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre digital, que accedeixin a l’eina web de Sobre digital per introduir les seves paraules clau en el moment que correspongui. Les empreses licitadores poden accedir a l’espai web de preparació i presentació de l’oferta i, mitjançant el botó “anar a enviar paraules clau”, accedir a l’espai des del qual enviar les paraules clau, una vegada finalitzat el termini de presentació d’ofertes, sense necessitat de cap requeriment ni recordatori previ per part de l’òrgan de contractació i/o de l’eina de licitació electrònica.
Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes.

Les empreses licitadores han d’introduir en tot cas la paraula clau abans de la finalització de l’acte d’obertura del primer sobre xifrat.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui dexifrar per no haver introduït l’empresa la paraula clau.
Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa. 
Cal tenir en compte que l’eina de Sobre digital no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix lot/contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes.
En cas de fallida tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat l’oferta.

Podeu trobar material de suport sobre com preparar una oferta mitjançant l’eina de Sobre digital a l’apartat de “Material d'ajuda per a persones usuàries” dins de “suport” de la Plataforma de Serveis de Contractació Pública, a l’adreça web següent:

(https://contractaciopublica.cat/ca/manuals/usuari)
D’acord amb el que disposa l’apartat 1.h)  de la Disposició addicional setzena de la LCSP, l’enviament de les ofertes mitjançant l’eina de Sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica que és la que es comprovarà per assegurar la coincidència de documents en les ofertes trameses en dues fases.

En tot cas, les proposicions presentades fora de termini no seran admeses sota cap concepte.
Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per els licitadors estigui malmès, en blanc o sigui il·legible o estigui afectat per algun virus informàtic, la Mesa o l’òrgan de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la Mesa o l’òrgan de contractació podrà acordar l’exclusió de l’empresa.
Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’emprempta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremptes electròniques i, per tant, de poder garantir la no modificació de les ofertes un cop finalitzat el termini de presentació.
Els licitadors poden presentar, en suport físic electrònic, una còpia de seguretat dels documents electrònics presentats.
Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública, a l’adreça web següent:
(https://contractaciopublica.cat/ca/manuals/usuari)
D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català i/o al castellà.

Les persones interessades en el procediment de licitació podran sol·licitar a l’òrgan de contractació informació addicional sobre els plecs i altra documentació complementària, el qual la facilitarà almenys 6 dies abans de què finalitzi el termini fixat per a la presentació d’ofertes, sempre que l’hagin demanat almenys 12 dies abans del transcurs del termini de presentació de les proposicions. Les respostes a aquestes sol·licituds d’informació addicional tindran caràcter vinculant.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant de l’òrgan  https://contractaciopublica.gencat.cat/perfil/eco.

Les respostes a les sol.licituds d’aclariments fetes a través dels mitjans establerts i de les quals pugui quedar constància escrita tindran caràcter vinculant.
Les proposicions seran secretes i la seva presentació suposa l’acceptació incondicionada per part de el licitador del contingut d’aquest plec, així com del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.
Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.
11.2 Contingut dels sobres 

En aquest expedient es preveu la presentació de 3 sobres el contingut dels quals es recull a continuació:
CONTINGUT DEL SOBRE A (DOCUMENTACIÓ GENERAL)
a) Document europeu únic de contractació (DEUC)
Els licitadors han de presentar el Document europeu únic de contractació (DEUC),  mitjançant el qual declaren el següent:

· Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC;

· Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;

· Que no està incursa en prohibició de contractar;

· Que compleix amb la resta de requisits que s’estableixen en aquest plec i que es poden acreditar mitjançant el DEUC.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la part II.A del DEUC. Per tal de facilitar les dades de els licitadors caldrà aportar el formulari que consta en l’annex 1
A més, els licitadors indicaran en el DEUC, si s’escau, la informació relativa a la persona o a les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.
En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.
En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC. Concretament haurà d’emplenar en la part III, Secció D la informació relativa als subcontractistes i, a més, han de facilitar la informació prevista en les seccions A i B de la part II (informació sobre l’operador econòmic i els seus representants) i en la part III (informació relativa als motius d’exclusió) del DEUC respecte de cadascuna de les empreses que es té previst subcontractar. Tanmateix les empreses licitadores que tinguin previst subcontractar, a més d’haver de facilitar la informació prevista en les parts del DEUC esmentades per cadascuna de les empreses subcontractistes, també han de facilitar en aquest moment la informació que requereix la part IV del DEUC relativa als criteris de selecció.
Així mateix s’ha de presentar altre DEUC separat per cadascuna de les empreses a la solvència de les quals recorri o que tingui intenció de subcontractar. 
En cas que l’empresa licitadora desconegui en el moment de la licitació l’empresa que subcontractarà, en previsió de l’article 215.2b) LCSP l'empresa licitadora podrà, en cas de resultar adjudicatària i amb anterioritat a l'inici de l'execució del contracte, comunicar a l'Administració les empreses que subcontractaria i haurà de presentar la documentació corresponent de les empreses subcontractistes.
D’acord amb l’article 71.1, lletra d) de la LCSP, l’acreditació del compliment de la quota de reserva de llocs de treball i de l’obligació de disposar d’un pla d’igualtat s’ha de fer mitjançant la presentació del DEUC. 

Els licitadors que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, regulat en el Decret 107/2005, de 31 de maig, i gestionat per la Secretaria Tècnica de la Junta Consultiva de Contractació Administrativa (http://www.gencat.cat/economia/jcca) , o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si s’escau, accedir als documents o certificats justificatius corresponents.

L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar el licitador en qui recaigui la proposta d’adjudicació amb caràcter previ a l’adjudicació.

Tanmateix, l’òrgan de contractació o la mesa de contractació podrà demanar a els licitadors que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, el licitador que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

b) Declaració de submissió als jutjats i tribunals espanyols
Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi.
c) Compromís d’adscripció de mitjans materials i/o personals
Declaració del licitador de comprometre’s a adscriure a l’execució del contracte determinats mitjans materials i/o personals quan així es requereixi. 

d) Garantia provisional

Per a aquest contracte no s’exigeix cap garantia provisional, d’acord amb l’article 106 de la LCSP.

e) Dades empreses licitadores

D’acord amb el model de l’annex 1
CONTINGUT DEL SOBRE B – CRITERIS SUBJECTIUS
Els licitadors han d’incloure en el sobre B la documentació relativa als criteris de valoració mitjançant un judici de valor.

Concretament hauran d’aportar la documentació que doni resposta al següent criteri d’adjudicació:

· Proposta tècnico-artística.
CONTINGUT DEL SOBRE C – CRITERIS OBJECTIUS
Els licitadors han d’incloure en el sobre C la documentació relativa al criteri quantificable automàticament.

Concretament hauran d’aportar la documentació que doni resposta al següent criteri d’adjudicació:

[image: image2.png]


    Oferta econòmica (annex 2)
No s’acceptaran les proposicions econòmiques que tinguin omissions, errades o esmenes que no permetin conèixer clarament allò que es considera fonamental per valorar-les.

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen. Un cop signat el document “resum” s’ha de pujar a l’eina de sobre digital i fer clic a “presentar oferta”, un cop realitzat aquest pas no hi haurà possibilitat de modificar l’oferta que quedarà com a presentada en aquell moment. A efectes de justificació el pas següent permet que les empreses es puguin descarregar un justificant de la presentació de l’oferta.

Les proposicions s’han de signar pels representants legals dels licitadors. La persona o persones que signin l’oferta ha o han de ser la persona o una de les persones signants de la DEUC.

Els licitadors podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals- que els aportats en l’oferta mitjançant l’eina de Sobre Digital.

CLÀUSULA DOTZENA – DOCUMENTS I DADES DE ELS LICITADORS DE CARÀCTER CONFIDENCIAL

Els licitadors podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

L’eina de Sobre Digital permet, en el moment de configuració dels sobres, seleccionar respecte de cada document si es permet a les empreses assenyalar que pot contenir informació confidencial i especificar quina informació designen com a  tal.

Els documents i les dades presentades pels licitadors es poden considerar de caràcter confidencial si inclouen secrets industrials, tècnics o comercials i/o drets de propietat intel.lectual i quan la seva difusió a terceres persones pugui ser contrària als seus interessos comercials legítims o perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC.

Si escau, els licitadors han de presentar una declaració de confidencialitat que ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial (d’acord amb el model de l’annex 3).
En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de l’esmentada documentació, prèvia audiència de l’empresa o els licitadors afectades.

CLÀUSULA TRETZENA – GARANTIA PROVISIONAL

D’acord amb el que disposa l’article 106 de la LCSP, no s’estima adient requerir la constitució d’una garantia provisional per participar en aquesta licitació.

CLÀUSULA CATORZENA – TERMINI DE PRESENTACIÓ DE PROPOSICIONS

El termini per presentar ofertes en aquesta licitació finalitza el dia i l’hora que s’indica en l’anunci de licitació, de manera que les ofertes rebudes amb posterioritat a aquesta data i hora es consideraran extemporànies.

CLÀUSULA QUINZENA – MESA DE CONTRACTACIÓ 

La Mesa de contractació que assisteix l’òrgan de contractació en l’adjudicació del contracte objecte d’aquest plec estarà integrada pels següents membres:

President/a:  
Sr/a. sub-director/a general de Gestió Econòmica, Contractació i Patrimoni
Vocals:
Sr/a. cap del Servei de Contractació, que actuarà com a president/a en cas d’absència del/de la president/a

Sr/a cap de Comunicació

Sr/a responsable de la Coordinacio en la Difusió de la Informació

Un representant de l’Assessoria Jurídica.

Un representant de la Intervenció General
Secretària:   
Una persona adscrita al Servei de Contractació del Departament d’Economia i Hisenda.

CLÀUSULA SETZENA – OBERTURA DELS SOBRES QUE CONTENEN LA DOCUMENTACIÓ DELS LICITADORS
16.1 Obertura dels sobres A
La Mesa de contractació qualificarà, en reunió  interna, la documentació general presentada pels licitadors en el sobre A, dins del termini establert i d’acord amb els requisits formals exigits. En cas d’observar defectes o errors materials de caràcter esmenable, ho comunicarà als licitadors afectades perquè els corregeixin o esmenin en el termini  màxim de tres dies hàbils

Una vegada esmenats, si s’escau, els defectes en la documentació continguda en el Sobre A, la Mesa l’avaluarà i determinarà els licitadors admesos a la licitació i els exclosos, així com, en el seu cas, les causes de l’exclusió.

Sense perjudici de la comunicació a les persones interessades, l’òrgan de contractació farà públiques aquestes circumstàncies mitjançant el seu perfil de contractant.

Així mateix, d’acord amb l’article 95 de la LCSP  la Mesa podrà sol·licitar a els licitadors els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP disposaran d’un termini de 5 dies naturals sense que puguin presentar-se després de declarades admeses les ofertes.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades pels licitadors en el formulari d’inscripció, amb l’enllaç per a què accedeixin a l’espai de l’eina en què s’ha d’aportar la documentació corresponent.

Aquestes peticions d’esmena o aclariment es comunicaran al licitador mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública.

Els actes d’exclusió adoptats per la Mesa en relació a l’obertura del sobre A seran susceptibles d’impugnació en els termes establerts en la clàusula quaranta-setena.
16.2 Obertura dels sobres B
Si s’escau, en el lloc, dia i hora assenyalats en el tauler electrònic de l’anunci de licitació que es troba en el Perfil de contractant de la Plataforma electrònica de contractació, la Mesa de contractació procedirà a obrir els sobres identificats amb la lletra B. Aquest acte tindrà lloc en un termini màxim de tres mesos a comptar des de la data de finalització del termini de presentació d’ofertes. En tot cas, d’acord amb l’article 27 del Reial Decret 817/2009, la celebració d’aquest acte ha de tenir lloc en un termini no superior a 7 dies a comptar des de l’obertura del sobre A.
D’acord amb l’informe de la Direcció General de Contractació Pública, de 12 d’abril de 2018, no es considera necessària l’obertura en acte públic dels sobres que continguin les proposicions que es valorin mitjançant un judici de valor sempre que es donin les condicions següents:
· Que la licitació sigui electrònica, amb les garanties que estableix la LCSP. 

· En cas que no es pugui tramitar electrònicament, que la mesa de contractació acrediti que els sobres corresponents a la valoració per judici de valor s’han obert amb posterioritat a l’acabament del termini de presentació i que les proposicions s’han valorat i puntuat abans de l’obertura de l’oferta econòmica.

· En qualsevol cas, quan les proposicions i la seva valoració es facin públiques als licitadors abans de l’obertura de les ofertes econòmiques.

La inclusió en el Sobre B de l’oferta econòmica, així com de qualsevol informació de l’oferta de caràcter rellevant avaluable de forma automàtica i que, per tant, s’ha d’incloure en el sobre C, comportarà l’exclusió de l’empresa licitadora, quan es vulneri el secret de les ofertes o el deure de no tenir coneixement del contingut de la documentació relativa als criteris de valoració objectiva abans de la relativa als criteris de valoració subjectiva.
16.3 Obertura dels sobres C

Un cop es compti amb la valoració de la documentació i els criteris aportats en el sobre B es procedirà a l’obertura dels corresponents sobres C presentats pels licitadors.
16.4 Sol.licitud d’aclariments i/o esmenes
La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per els licitadors en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat en la Plataforma de Serveis de Contractació Pública.

Seran exclosos de la licitació, mitjançant resolució motivada, els licitadors les proposicions dels quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals el licitador reconegui l’existència d’error o inconsistència que la fa inviable.

L’existència d’errors en les proposicions econòmiques dels licitadors implicarà l’exclusió d’aquests del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert pels licitadors i, per tant, impedeixin realitzar la valoració de les ofertes.

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin les esmentades prescripcions no seran objecte de valoració.
D’acord amb l’article 63.3.e) de la LCSP, s’han de publicar en el perfil de contractant de l’òrgan de contractació totes les actes de la mesa de contractació relatives al procediment d’adjudicació, així com l’informe de valoració dels criteris d’adjudicació quantificables mitjançant un judici de valor de cadascuna de les ofertes.
També l’article 159, apartat 1.5, de la Llei 5/2017, de mesures, preveu que els òrgans de contractació han de publicar íntegrament els informes de valoració de les proposicions a la Plataforma de serveis de contractació pública, llevat de la informació declarada confidencial.
16.5 Notificació dels actes d’inadmissió de licitadors de la Mesa de contractació

L'acte d’inadmissió d'un licitador li serà notificat d'acord amb el procediment establert en els articles 40 a 45 de la LPACAP.
III – ADJUDICACIÓ I FORMALITZACIÓ DE L’ACORD MARC

CLÀUSULA DISSETENA – VALORACIO DE LES OFERTES I REQUERIMENT DE LA DOCUMENTACIÓ AL/S PROPOSAT/S COM A ADJUDICATARI/S

D’acord amb l’article 150 de la LCSP s’elevarà la proposta d’adjudicació de la Mesa a l’òrgan de contractació. La proposta d’adjudicació de la Mesa no crea cap dret a favor del/s licitador/s proposat/s com a adjudicatari/s, ja que l’òrgan de contractació podrà apartar-se’n sempre que motivi la seva decisió.

Els licitadors hauran de mantenir les seves ofertes durant un termini de tres mesos des de la data de l’obertura de les proposicions de licitació contingudes en els sobres B i C.

Un cop acceptada la proposta de la Mesa per l’òrgan de contractació, els serveis corresponents requeriran als licitadors que han estat seleccionats, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.

Aquest requeriment s’efectuarà mitjançant notificació electrònica a través de l’e-NOTUM, integrat amb la Plataforma de Serveis de Contractació Pública.

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per els licitadors en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

A.1 Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que no figurin en una base de dades nacional d’un Estat membre de la Unió Europea
Els licitadors que hagin estat proposades com a adjudicataris hauran d’aportar la documentació següent –aquesta documentació, si escau, també s’haurà de presentar la documentació respecte a les empreses a les capacitats de les quals es recorri:

· Documentació corresponent acreditativa de la capacitat d’obrar i de la personalitat jurídica d’acord amb la clàusula onzena.

· Documents acreditatius de la representació i personalitat jurídica de les persones signants de les ofertes: poder per comparèixer o signar proposicions en nom d’un altre i el document nacional d’identitat o el passaport.

· Documentació corresponent  a la solvència exigida que correspongui.
· Documentació acreditativa del compliment dels requisits específics de solvència o del certificat de classificació corresponent. 

Així mateix també hauran d’aportar:

· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.

A.2 Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que figurin en una base de dades nacional d’un Estat membre de la Unió Europea
Els licitadors que hagin estat proposades com a adjudicatàries han d’aportar la documentació següent, només si no figura inscrita en aquests registres, o no consta vigent o actualitzada, d’acord amb el previst en la clàusula onzena d’aquest plec:

· Documentació corresponent  a la solvència exigida que correspongui.
· Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.
A.3 Empreses estrangeres:

	
	Empreses no espanyoles d'estats membres de la Unió Europea o signataris de l'Acord sobre l'Espai Econòmic Europeu
	Restants empreses estrangeres



	Documents que acreditin la capacitat d’obrar


	S'han d’acreditar mitjançant la inscripció en els registres o presentació de les certificacions que s'indiquen a l'annex I RGLCAP, en funció dels diferents contractes.


	a) S'ha d’acreditar mitjançant informe expedit per la Missió Diplomàtica Permanent o Oficina Consular d'Espanya del lloc del domicili de l'empresa, en el qual es faci constar, prèvia acreditació per l'empresa, que figuren inscrites en el registre local professional, comercial o anàleg o, en el seu defecte, que actuen amb habitualitat en el tràfic  local en l’àmbit de les activitats a les quals s’estén l'objecte del contracte.

b) S'ha d'acompanyar, a més, l’informe de reciprocitat a què es refereix l'article 68 LCSP, llevat que es tracti de contractes subjectes a regulació harmonitzada.  En aquest cas, s’ha de substituir per un informe de la Missió Diplomàtica Permanent o de la Secretaria General de Comerç Exterior del Ministeri d’Economia sobre la condició d'estat signatari de l'Acord sobre Contractació Pública de l'Organització Mundial de Comerç.


Una vegada aportada pels licitadors seleccionats i que hagin aportat la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar als licitadors afectats perquè els corregeixin o esmenin en el termini màxim de 3 dies hàbils.

Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a les adreces assenyalades pels licitadors en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmenes es comunicaran als licitadors mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública.

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que la/les empresa/es licitadora/es ha/n retirat la seva oferta. Aquest fet comporta l’exigència de l’import de 3 per cent del pressupost base de licitació, IVA exclòs, en concepte de penalitat, sense perjudici del que s’estableix en l’article 71.2.a) de la LCSP.

Així mateix, l’eventual falsedat en allò declarat per els licitadors en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e) de la LCSP.

CLÀUSULA DIVUITENA – CONSTITUCIÓ DE GARANTIA DEFINITIVA

D’acord amb la previsió de l’article 107 LCSP no s’exigeix la constitució de garantia definitiva als adjudicataris de l’Acord marc atès que la contractació basada es distribuirà en nombrosos serveis que s’aniran prestant diferidament en el temps, els pagaments dels quals es faran efectus a mesura que es vagin duent a terme.
En la contractació basada en l’Acord marc només s’exigirà una garantia definitiva corresponent al 5% de l’import d’adjudicació en els contractes amb un valor estimat superior als 10.000 €, IVA exclòs.
A tal efecte el Gabinet de la Consellera, en cas de requerir la prestació d’un servei per un import superior als 10.000 € abans indicats, comunicarà al Servei de Contractació del Departament d’Economia i Hisenda aquesta circumstància als efectes que es pugui donar compliment al requeriment al licitador proposat la constitució de la garantia prevista. 

Aquesta comunicació podrà ser substituïda pel requeriment directe al licitador per part del Gabinet de la Consellera i la tramesa al Servei de Contractació de la documentació aportada.
La garantia definitiva respon dels conceptes definits en l’article 110 LCSP i s’ha de dipositar en les formes establertes en l’article 108 de la mateixa norma.

En cas d’efectuar-se la garantia definitiva mitjançant el sistema de retenció de part del preu la quantitat de la garantia serà retinguda en la primera factura que se’n derivi del contracte i, en cas de no ser suficient, en les factures següents. 
En el cas que la garantia no es reposi en els supòsits esmentats en els apartats anteriors, l’Administració pot resoldre el contracte. 

CLÀUSULA DINOVENA DECISIÓ DE NO ADJUDICAR O SUBSCRIURE EL CONTRACTE / DESISTIMENT / ADJUDICACIÓ

L’òrgan de contractació podrà decidir no adjudicar o subscriure el contracte per raons d’interès públic degudament justificades i amb la corresponent notificació als licitadors, abans de la formalització del contracte. 

També podrà desistir del procediment, abans de la formalització, quan s’apreciï una infracció no esmenable de les normes   de   preparació   del   contracte   o   de   les   reguladores   del   procediment d’adjudicació. 
En ambdós supòsits es compensarà a els licitadors per les despeses en què hagin incorregut.
La decisió de no adjudicar o subscriure el contracte i el desistiment del procediment d’adjudicació es publicarà en el Perfil del contractant.

Adjudicació 

Un cop rebuda la documentació a què fa referència la clàusula dissetena d’aquest plec l’òrgan de contractació acordarà l’adjudicació del contracte a/als licitador/s proposat/s com a adjudicatari/s, dins del termini de cinc dies hàbils següents a la recepció de l’esmentada documentació.

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. La declaració, en el seu cas, que aquest procediment ha quedat desert es publicarà en el perfil del contractant.

D’acord amb l’establert a la clàusula 158.2 LCSP s’estableix com a termini màxim per efectuar l’adjudicació  quatre mesos a comptar des de l’apertura de les proposicions.

La resolució d’adjudicació del contracte es notificarà als licitadors mitjançant notificació electrònica a través de l’e-NOTUM i es publicarà en el perfil del contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte.

A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil- que els licitadors hagin designat en presentar les seves proposicions, un avís de la posada a disposició de la notificació. Així mateix, el correu electrònic contindrà l’enllaç per accedir-hi.

CLÀUSULA VINTENA – FORMALITZACIÓ I PERFECCIÓ DE L’ACORD MARC

El  contracte  es  formalitzarà  en  document  administratiu mitjançant signatura electrònica avançada basada en un certificat qualificat o reconegut de signatura electrònica

El/s adjudicatari/s podrà/n sol·licitar que el contracte s’elevi a escriptura pública essent al seu càrrec les despeses corresponents.

La formalització del contracte s’efectuarà un cop transcorregut el termini mínim de quinze dies hàbils des que es remeti a els licitadors la notificació de l’adjudicació a què es refereix la clàusula anterior.

Els serveis dependents de l’òrgan de contractació requerirà/n al/s adjudicatari/s per a què formalitzi/n el contracte en un termini no superior a cinc dies a comptar del següent a aquell en què hagi rebut el requeriment, una vegada transcorregut el termini previst en el paràgraf anterior sense que s’hagi interposat recurs especial en matèria de contractació que porti aparellada la suspensió de la formalització o que l’òrgan competent per a la resolució del recurs hagi aixecat la suspensió.

Si el contracte no es formalitza en el termini indicat en l’apartat anterior per causes imputables a l’adjudicatari, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP.

Si el contracte no es formalitza en el termini indicat per causes imputables a l’Administració, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant. 

Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva   inscripció, les dades bàsiques, entre les quals figuraran les identitats de les empreses adjudicatàries, l’import d’adjudicació del contracte, juntament amb el desglossament corresponent de l’IVA; i   posteriorment,   si   s’escau,   les modificacions, les pròrrogues, les variacions de terminis o de preus, l’import final i l’extinció del contracte. 
Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.
IV - DRETS I OBLIGACIONS DE LES PARTS DERIVATS DE L’ACORD MARC

CLÀUSULA VINT-I-UNENA – PRERROGATIVES DE L'ADMINISTRACIÓ

L’adjudicació de l’Acord marc no genera cap dret de realització de prestacions concretes. L’adjudicació dels contractes de serveis basats en l’Acord marc determinaran l’adjudicatari en cada cas concret.

Dins dels límits i amb subjecció als requisits i efectes assenyalats en la LCSP (article 190), l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes.

Així mateix, l’òrgan de contractació té les facultats d’inspecció de les activitats desenvolupades per les empreses contractistes durant l’execució dels contractes basats en aquest Acord marc, en els termes i amb els límits que estableix la LCSP.

Els  acords  que  adopti  l’òrgan  de  contractació  en  l’exercici  de  les  prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP.

CLÀUSULA VINT-I-DOSENA – RESPONSABLE DE L’ACORD MARC

La direcció, coordinació i supervisió de les tasques objecte de l’Acord marc, es duran a terme per part del Gabinet de la Consellera.

Es designa com a responsable de l’Acord marc al/a la cap del Gabinet de la Consellera el/la qual portarà a terme les funcions següents:  

· Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.

· Adoptar la proposta sobre la imposició de penalitats.

· Emetre un informe on determini si el retard en l’execució és produït per motius imputables al contractista Coordinar els diferents agents implicats en el contracte.
· Adoptar les decisions i dictar les instruccions necessàries per a la correcta realització de la prestació pactada.
· Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de la contractació que farà referència als diferents aspectes de l’execució del contracte. Concretament consignarà en aquest informe el nivell de compliment efectiu de les clàusules lingüístiques. 
CLÀUSULA VINT-I-TRESENA – MODIFICACIÓ DE L’ACORD MARC I ELS SEUS CONTRACTES BASATS
L’Acord marc no es contempla cap modificació específica. 

En cas que s’admeti la cessió del contracte aquesta es tramitarà com a una modificació del contracte. 
D’altra  banda,  l’eventual  successió  total  o  parcial  en  la  persona  de  l’empresa contractista a causa d’una reestructuració empresarial per absorció, fusió, escissió, aportació  o  transmissió  d’empresa  o  branca  d’activitat  també  es  considera  i  es tramitarà com a una modificació del contracte.

Qualsevol altra modificació del contracte no prevista només es pot donar quan la necessitat de la modificació es derivi de circumstàncies imprevisibles, sempre que no s’alteri la naturalesa global del contracte.

Les modificacions del contracte no poden ser substancials i s’han de limitar a introduir les variacions estrictament indispensables per donar resposta a la causa objectiva que motiva la modificació.
Es considera que una modificació del contracte és substancial quan tingui com a resultat un contracte materialment diferent al que es va subscriure i quan es doni alguna de les condicions següents: que la modificació introdueixi condicions que, en cas  d'haver  figurat  en  el  procediment  de  contractació  inicial,  haurien  permès  la selecció de candidats diferents dels seleccionats inicialment o l'acceptació d'una oferta diferent a l'acceptada inicialment o haurien atret a més participants en el procediment de contractació; que la modificació alteri l'equilibri econòmic del contracte en benefici del contractista d'una manera no prevista al contracte inicial; que la modificació ampliï de forma important l'àmbit del contracte; i que l’empresa contractista sigui substituïda en circumstàncies diferents de les previstes en aquesta clàusula.

CLÀUSULA VINT-I-QUATRENA – REVISIÓ DE PREUS

L’Acord marc no serà objecte de revisió de preus ni en el període inicial, ni en el període  prorrogat que si, s’escau, s’acordi.

Els contractes basats i les concrecions de condicions no seran objecte de revisió de preus ni en el seu període inicial, ni en el període prorrogat que si, s’escau, s’acordi.

CLÀUSULA VINT-I-CINQUENA – TRANSFORMACIÓ DE LES EMPRESES ADJUDICATÀRIES

Durant la vigència de l’acord marc, l’/els adjudicatari/s haurà/n de comunicar, en el termini màxim de cinc dies hàbils, les variacions que afectin les seves aptituds per contractar amb l’Administració relatives a la seva capacitat d’obrar, prohibició per contractar i solvència, de conformitat amb el que estableix l’article 65 de la LCSP en relació amb els articles 71 i 73 del referent text legal.

En el cas de fusions d’empresa en les que participi l’empresa adjudicatària, continuarà l’Acord marc vigent amb l’entitat absorbent o amb la resultant, que quedarà subrogada en tots els drets i obligacions de l’Acord marc. De la mateixa manera en els supòsits d’escissió, aportació o transmissió d’empreses o branques d’activitat de les mateixes, continuarà l’Acord marc amb l’entitat resultant o beneficiària, que quedarà subrogada en els drets i obligacions derivats del mateix, sempre que reuneixi les condicions de capacitat, absència de prohibició de contractar i la solvència exigida de conformitat d’acord amb allò establert en l’article 98 de la LCSP.

En aquests casos, l’empresa haurà de presentar un escrit en el termini de cinc dies hàbils acompanyat dels documents pertinents que acreditin la seva aptitud per a contractar conjuntament, quan s’escaigui, amb l’acreditació de solvència requerida en el moment de la licitació.

CLÀUSULA VINT-I-SISENA – OBLIGACIONS DEL/DE LA CONTRACTISTA EN LA UTILITZACIÓ DE LA LLENGUA CATALANA EN L’EXECUCIÓ DEL CONTRACTE BASAT.

Els adjudicataris de l’acord marc i dels seus contractes basats han d’emprar el català en les seves relacions amb l’Administració derivades de l’execució del contracte. A tal efecte han de poder comunicar-se en català amb les persones amb les qual tingui relació durant l’execució del contracte. 
En tot cas, les empreses contractistes queden subjectes en l’execució de l’Acord marc a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. En l’àmbit territorial de la Vall d’Aran les empreses contractistes i, si s’escau, les empreses subcontractistes, han d’emprar l’aranès d’acord amb la Llei 1/2015, del 5 de febrer, del règim especial d'Aran, i amb la normativa pròpia del Conselh Generau d’Aran que la desenvolupi.

CLÀUSULA VINT-I-SETENA –ALTRES OBLIGACIONS DE L’EMPRESA CONTRACTISTA
a) L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP. L’empresa adjudicatària resta obligada a executar les mesures derivades de la Llei 31/1995, de 8 de novembre, de prevenció de riscos laborals i el seu desenvolupament normatiu en tot allò que li sigui d’aplicació.

b) També està obligada a complir les disposicions vigents en matèria d’integració social de persones amb discapacitat i fiscals.

c) L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats.

d) L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable.

e) L’adjudicatari assumirà, com a condició especial d’execució, l’obligació d’aplicar a la plantilla que executi el contracte les condicions de treball establertes per l’últim conveni col·lectiu sectorial vigent en què s’enquadri i desenvolupi la prestació contractual, sens perjudici de les millores que es pugui establir.

f) L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones.

g) L’empresa contractista, en l’elaboració i presentació de l’objecte del contracte, ha d’incorporar la perspectiva de gènere i evitar els elements de discriminació sexista en l’ús del llenguatge i de la imatge.
h) S’estableixen les següents consideracions mediambientals a fi de contribuir a complir l’objectiu que estableix l’article 88 de la Llei 2/2011, de 4 de març, d’economia sostenible; el manteniment o la millora dels valors mediambientals que es puguin veure afectats per l’execució del contracte:

· Reduir les impressions el màxim possible i lliurar tots els documents generats preferentment en format electrònic. Quan sigui necessari imprimir, utilitzar preferentment paper 100% reciclat i fabricat amb un procés lliure de clor, fer les impressions a doble cara i en blanc i negre.

· Separar i gestionar correctament les diferents fraccions de residus generats i implementar mesures d’estalvi d’aigua i energia a l’oficina.

· Realitzar els desplaçaments imprescindibles per l’execució del contracte, prioritàriament en transport públic o amb vehicles de baixes emissions: elèctrics, híbrids o de gas (bifuel de gasolina).

i) L’empresa contractista es compromet a dedicar els recursos humans i materials necessaris per a la correcta execució de l’Acord marc i els contractes basats i mantenir durant la vigència de l’Acord marc la composició (quant a quantitat i qualitat del personal) de l’equip de treball acreditat com a solvència mínima i de l’equip presentat com a millora.

El personal adscrit a l’execució del contracte dependrà exclusivament de l’empresa adjudicatària i no adquirirà cap vincle laboral amb l’Administració de la Generalitat de Catalunya, ni amb la resta d’entitats o organismes destinataris de l’Acord marc.

L’empresa contractista assumeix l’obligació d’exercir de manera real, efectiva i contínua, sobre el personal integrant de l’equip de treball encarregat de l’execució del contracte, el pagament de salaris, la concessió de permisos, llicències i vacances, la substitució dels treballadors en supòsits de baixa o absència, les obligacions legals en matèria de Seguretat Social, inclòs l’abonament de les cotitzacions i el pagament de prestacions, quan s’escaigui, les obligacions legals en matèria de prevenció de riscos laborals, l’exercici de la potestat disciplinària, així com tots els drets i obligacions que es puguin derivar de la relació contractual entre ocupador i empleat.
D’acord amb la prescripció sisena del PPT, les empreses hauran de mantenir durant la vigència de l’Acord marc la composició (quant a quantitat i qualitat del personal) de l’equip de treball acreditat com a solvència mínima i de l’equip presentat com a millora i aportar tot el personal necessari i suficient per a la realització dels serveis, d’acord amb el Plec de prescripcions tècniques del contracte basat o de la concreció de condicions corresponent. 

j) L’empresa contractista s’obliga a prestar el servei amb la continuïtat convinguda i garantir als particulars el dret a utilitzar-lo en les condicions que s’hagin establert i mitjançant l’abonament, si s’escau, de la contraprestació econòmica fixada; de cuidar del bon ordre del servei; d’indemnitzar els danys que es causin a tercers com a conseqüència de les operacions requerides per portar a terme el servei, amb l’excepció dels que es produeixin per causes imputables a l’Administració; i de lliurar, si s’escau, les obres i instal·lacions a què estigui obligat en l’estat de conservació i funcionament adequats.

Així mateix d’acord amb la Instrucció del Ministerio de Hacienda y Administraciones Públicas: “Instrucciones sobre buenas prácticas para la gestión de las contrataciones de servicios y encomiendas de gestión a fin de evitar incurrir en supuestos de cesión ilegal de trabajadores” s’ha de tenir en compte el següent respecte al personal laboral de l’empresa contractista:

1. Correspon exclusivament a l'empresa contractista la selecció del personal que, reunint els requisits de titulació i experiència exigits als plecs, formarà part de l'equip de treball adscrit a l'execució del contracte, sense perjudici de la verificació per part de l'"entitat contractant" del compliment d'aquells requisits.

2. L'empresa contractista procurarà que hi hagi estabilitat en l'equip de treball i que les variacions en la seva composició siguin puntuals i obeeixin a raons justificades, en ordre a no alterar el bon funcionament a l'"entitat contractant".
3. L'empresa contractista assumeix l'obligació d'exercir de manera real, efectiva i contínua, sobre el personal integrant de l'equip de treball encarregat de l'execució del contracte, el poder de direcció inherent a tot empresari. En particular, assumirà la negociació i pagaments dels salaris, la concessió de permisos, llicències i vacances, la substitucions dels treballadors i casos de baixa o absència, les obligacions legals i matèria de Seguretat Social, inclosos els abonaments de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l'exercici de la potestat disciplinària, així com quants drets i obligacions es derivin de la relació contractual entre empleat i ocupador,

4. L'empresa contractista vetllarà especialment perquè els treballadors adscrits a l'execució del contracte desenvolupin la seva activitat sense extralimitar-se en les funcions exercides respecte de l'activitat delimitada als plecs com a objecte de contracte.

5. L'empresa contractista haurà de designar almenys un coordinador tècnic o responsables, integrat a la seva pròpia plantilla, que tindrà entre les seves obligacions la següents:

a) Actuar com a interlocutor de l'empresa contractista davant l'"entitat contractant", canalitzant la comunicació entre l'empresa contractista i el personal integrant de l'equip de treball adscrit al contracte, d’una banda, i l'"entitat contractant", d'altra banda, en tot el relatiu a les qüestions derivades de l'execució del contracte.

b) Distribuir el treball entre el personal encarregat de l'execució del contracte, i donar als esmentats treballadors les ordres i instruccions de treball que siguin necessàries en relació amb la prestació del servei contractat.

c) Supervisar el correcte acompliment per part del personal integrant de l'equip de treball de les funcions que tenen encomanades, així com controlar l'assistència de l'esmentat personal al lloc de treball.

d) Organitzar el règim de vacances del personal adscrit a l'execució del contracte, havent de coordinar-se a tal efecte adequadament l'empresa contractista amb l'"entitat contractant", a efectes de no alterar el bon funcionament del servei.

e) Informar l'"entitat contractant" sobre les variacions, ocasionals o permanents, en la composició de l'equip de treball adscrit a l'execució del contracte.

CLÀUSULA VINT-I-VUITENA– CONFIDENCIALITAT DE LES DADES I ELS FITXERS LLIURATS ALS ADJUDICATARIS/ÀRIES

Les empreses contractistes s’obliguen al compliment d’allò establert a la Llei Orgànica 3/2018, de 5 de desembre, de protecció de dades de caràcter personal i garantia dels drets digitals, i a la normativa de desenvolupament, en relació a les dades personals a les que tingui accés durant la vigència de l’Acord marc.
Les empreses adjudicatàries prendran la responsabilitat de no divulgar ni fer altre ús que el relacionat amb l’objecte dels contractes basats, de la informació coneguda com a conseqüència de l’execució del contracte.
Per a l’execució de les prestacions derivades d’aquest Acord marc, el personal de les empreses contractistes no pot accedir a les dades de caràcter personal que figuren als     arxius, documents i sistemes informàtics dels diferents òrgans de contractació.

No obstant el que estableix el paràgraf anterior, quan el personal de les empreses contractistes accedeixi a les dades personals incidentalment, estarà obligat a guardar secret  fins i tot després de la finalització de la relació contractual, sense que en cap cas pugui utilitzar les dades ni revelar-les a tercers.

Les empreses contractistes han de posar en coneixement dels seus treballadors els deures i  obligacions establerts anteriorment.

Les empreses contractistes han de posar en coneixement dels diferents òrgans de contractació, de forma immediata, qualsevol incidència que es produeixi durant l’execució dels seus contractes basats que pugui afectar la integritat o la confidencialitat de les dades de caràcter personal tractades per l’Administració contractant, la qual haurà d’anotar-ho al Registre d’incidències.

L’ incompliment del que s’estableix en els apartats anteriors pot donar lloc a que les empreses contractistes siguin considerades responsables del tractament, als efectes d’aplicar el règim sancionador i de responsabilitats previst a la normativa de protecció de dades.

CLÀUSULA VINT-I-NOVENA – OBLIGACIONS DERIVADES DE LA LLEI DE TRANSPARÈNCIA

L’adjudicatari es compromet a facilitar la informació que sigui necessària per donar compliment a les obligacions establertes per la Llei del Parlament de Catalunya 19/2014, de 29 de desembre, de la transparència, accés a la informació i bon govern.

Així mateix, d’acord amb l’esmentada Llei, els licitadors i els contractistes han de seguir els principis ètics i regles de conducta que s’indiquen a continuació:

1. Han d’adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual. Particularment s’abstindran de realitzar qualsevol acció que pugui vulnerar els principis d’igualtat d’oportunitats i de lliure concurrència.

2. Amb caràcter general, els licitadors i contractistes, en l’exercici de la seva activitat, assumeixen les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

b) No realitzar accions que posin en risc l’interès públic en l’àmbit del contracte o de les prestacions a realitzar.

c) Denunciar les situacions irregulars que es puguin presentar en els processos de contractació pública o durant l’execució dels contractes.

3. En particular els licitadors i els contractistes assumeixen les obligacions següents:

a) Comunicar immediatament a l’òrgan de contractació les possibles situacions de conflicte d’interessos. Constitueixen en tot cas situacions de conflicte d’interessos les contingudes a l’article 24 de la Directiva 2014/24/UE.

b) No sol·licitar, directament o indirectament, que un càrrec o empleat públic influeixi en l’adjudicació del contracte.

c) No oferir ni facilitar a càrrecs o empleats públics avantatges per a ells mateixos o per a terceres persones amb la voluntat d’incidir en un procediment contractual.

d) Respectar els principis de lliure mercat i de concurrència competitiva i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).

e) No utilitzar informació confidencial, coneguda mitjançant el contracte i/o durant la licitació, per obtenir, directament o indirectament, un avantatge o benefici.

f) Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.

g) Complir les obligacions de facilitar la informació que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

h) Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

Principis ètics i regles de conducta als quals els licitadors i contractistes han d’adequar la seva activitat
Els licitadors i els contractistes assumeixen les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

b) No realitzar accions que posin en risc l’interès públic.

c) Denunciar les situacions irregulars que es puguin presentar en els processos de contractació pública o durant l’execució dels contractes.

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.

e) Respectar els acords i les normes de confidencialitat.

f) Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment de l’acord marc, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

Aquestes obligacions tenen la consideració de condicions especials d’execució de l’acord marc.

CLÀUSULA TRENTENA – RESPONSABILITAT DELS CONTRACTISTES

Segons prescriu l’article 311.2 de la LCSP, el contractista és responsable de la qualitat tècnica dels treballs que dugui a terme i de les prestacions i serveis realitzats, com també de les conseqüències que es dedueixin per a l’Administració o per a tercers de les omissions, errors, mètodes inadequats o conclusions incorrectes en l’execució del contracte.
V – CONTRACTES BASATS EN L’ACORD MARC

CLÀUSULA TRENTA-UNENA – CONTRACTES BASATS. DOCUMENTACIÓ I ADJUDICACIÓ DEL/S CONTRACTE/S BASAT/S
Per a tramitació de la contractació basada s’ha de disposar de document comptable, amb crèdit adequat i suficient, per fer front a la mateixa.

La unitat promotora haurà de sol·licitar el document comptable corresponent per a la previsió contractual basada.

L’adjudicació de l’Acord marc no dóna dret a la prestació de serveis. Aquesta prestació es produirà en el moment que les empreses adjudicatàries rebin el corresponent encàrrec del servei, de conformitat amb el que es determina a l’article 221 de la LCSP i el que es concreta a continuació.

L’adjudicació dels contractes basats serà directa, sense necessitat de convocar una nova licitació, mitjançant un correu electrònic a l’empresa seleccionada, la qual cosa comportarà l’inici de la tramitació del contracte basat.

En el correu hi constarà: tipus de servei, termini de lliurament, lloc d’execució i altres condicions que siguin necessàries per a la correcta execució del contracte, d’acord amb el plec de prescripcions tècniques.

L’encàrrec del servei es farà amb 24 hores d’antelació, tret dels treballs que es considerin “urgents”, que es podran sol·licitar en un termini de 2 hores.

L’adjudicatari haurà de respondre el correu acceptant l’encàrrec o, en cas de rebuig, justificant la impossibilitat de prestar el servei. El responsable del contracte podrà requerir tota la documentació que sigui necessària per tal d’acreditar l’esmentada justificació.

Per a la correcta tramitació de les peticions de servei s’ordenarà als licitadors seleccionats de forma decreixent en base a la puntuació obtinguda en la licitació de l’Acord Marc.

En la primera contractació basada que es tramiti es cursarà la sol·licitud per correu electrònic (incorporant les dades abans esmentades) a l’empresa/fotògraf que hagi obtingut la millor puntuació en l’Acord Marc.

L’empresa/fotògraf haurà de contestar a aquesta petició en el termini i termes previstos. En cas de rebuig (per no poder atendre de forma justificada el servei requerit) es trametrà la sol·licitud a l’altre empresa/fotògraf selecciona/ada per formar part de l’Acord Marc.

Darrera d’aquesta primera sol·licitud, les següents es cursaran seguint respectant l’ordre establert. És a dir que cada petició es realitzarà a l’empresa/fotògraf següent d’aquell que ha prestat el servei anterior.

En tot cas l’absència de resposta a les sol·licituds o el seu rebuig sense justificació, té caràcter d’incompliment d’obligacions contractuals essencials.
La no compareixença o arribada tard, en dues o més ocasions sense causa degudament justificada, a algun acte per al que hagués estat degudament avisat podrà tenir com a conseqüència la resolució del contracte.

CLÀUSULA TRENTA-DOSENA – DETERMINACIÓ DE L’EXISTÈNCIA DE BAIXES PRESUMPTAMENT ANORMALS
Els plecs de clàusules administratives dels contractes basats del present Acord marc poden     incloure previsions referents a l’apreciació d’ofertes desproporcionades o amb valors anormals, d’acord amb l’article 149 de la LCSP. Si s’estimés que l’oferta no pot ser complerta, aquesta quedarà exclosa de la classificació.

Quan s'identifiqui una proposició susceptible de ser considerada desproporcionada o anormal, l'òrgan de contractació donarà tràmit d'audiència al licitador a efectes de justificar la valoració de la seva oferta.

En funció de les conclusions que es dedueixin de les seves al·legacions l'òrgan de contractació admetrà o no la seva proposició, en tot cas, de forma motivada.

Per a l'apreciació d'ofertes desproporcionades o temeràries es tindrà en compte l'oferta considerada en el seu conjunt i, en cap cas, exclusivament el preu.

Es valorarà si una oferta és desproporcionada o amb valors anormals a partir de la relació entre la puntuació obtinguda pels criteris que no són preu i l’oferta econòmica, d’acord amb les magnituds obtingudes de les variables següents, calculades en relació amb els criteris d'adjudicació que no són preu:

1. La mitjana aritmètica de la puntuació obtinguda per els licitadors en el conjunt d’aquests criteris d’adjudicació.

2. Desviació de cada una de les puntuacions obtingudes per els licitadors respecte a la mitjana de les puntuacions.

3. Càlcul de la mitjana aritmètica de les desviacions obtingudes, en valor absolut, és a dir, sense tenir en compte el signe més o menys.

Podrà trobar-se una oferta incursa en un valor anormal o desproporcionat, als efectes de l'article 149 LCSP, quan concorrin els dos supòsits següents:

· Que la puntuació obtinguda pel conjunt de criteris d’adjudicació que no són preu sigui  superior al valor que resulti de la suma de les variables números 1 i 3.

· I que, al mateix temps, la seva oferta econòmica (preu) estigui per sota de la mitjana de les ofertes econòmiques presentades per els licitadors que concorren, en un percentatge del 15%. En aquest cas, el valor que es prendrà com a referència de l’oferta econòmica de cada empresa licitadora serà l’import resultant de sumar tots els preus unitaris oferts segons model de annex al PCAP. 

Els òrgans de contractació dels contractes basats podran, per raons d’interès públic degudament justificades, renunciar a subscriure els corresponents contractes abans de l’adjudicació. També podrà desistir abans de l’adjudicació quan s’apreciï una infracció no esmenable de les normes de preparació del contracte o de les reguladores del procediment d’adjudicació, d’acord amb el que preveu l’article 152 LCSP .

CLÀUSULA TRENTA-TRESENA. DOCUMENTACIÓ A APORTAR PEL/S PROPOSAT/S COM A ADJUDICATARI/S DELS EXPEDIENTS BASATS
No es requereix cap documentació adicional, atès que contractació basada será mitjançant encàrrec directe.
Unicament es preveu l’aportació de garantía definitiva en aquells encàrrecs d’un valor estimat als 10.000 €, IVA exclòs.
CLÀUSULA TRENTA-QUATRENA – RESPONSABLE DEL CONTRACTE BASAT
La direcció, coordinació i supervisió dels contractes basats, es duran a terme per part del Gabinet de la Consellera.

Es designa com a responsable dels contractes basats al/a la cap del Gabinet de la Consellera i la persona de contacte serà la Cap de Comunicació.

El/la responsable del contracte portarà a terme les funcions següents:  

 
· Supervisar el compliment per part del contractista de totes les obligacions i condicions contractuals.

· Coordinar els diferents agents implicats en el contracte.

· Adoptar les decisions i dictar les instruccions necessàries per a la correcta realització de la prestació pactada.

· Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de la contractació que farà referència als diferents aspectes de l’execució del contracte. Concretament consignarà en aquest informe el nivell de compliment efectiu de les clàusules lingüístiques. 

Les ordres que el responsable del contracte adreci al contractista es podran instrumentar en un llibre d’ordres el qual tindrà el format i característiques fonamentals que es determinin mitjançant resolució de l’òrgan de contractació.

CLÀUSULA TRENTA-CINQUENA – PENALITZACIONS PER INCOMPLIMENT

Els contractes basats en l’Acord marc s’executaran amb subjecció al que estableix l’Acord marc, els encàrrecs i d’acord amb les instruccions que per a la seva interpretació donin al contractista els destinataris de la contractació basada. L’empresa contractista resta obligada al compliment dels terminis totals i parcials d’execució del contracte que es fixin en els contractes basats i, si escau, en el programa de treball. 

Si en arribar qualsevol termini total o parcial, el contractista incorregués en demora respecte al compliment del termini total per causes que se li poguessin imputar o quan el contractista, per causes imputables a ell mateix, incompleixi l’execució parcial de les prestacions es podrà optar, indistintament, en la forma i condicions establertes en l’article 193 de la LCSP per la resolució del contracte basat amb confiscació, si s’escau, de la garantia (la dipositada per a la contractació basada) o per la imposició de les penalitats establertes a l’article 193.3 de la LCSP.
Les incidències que puguin sorgir entre l’Administració i el contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP. 

Llevat que motius d’interès públic ho justifiquin o la naturalesa de les incidències ho requereixin, la seva tramitació no determinarà la paralització del contracte.  
CLÀUSULA TRENTA-SISENA – SUBCONTRACTACIÓ I CESSIÓ DEL CONTRACTE
Atès que les qualitats tècniques o personals del professional de les empreses seleccionades com a adjudicatàries de l’acord marc són un requisit rellevant per a la seva selecció, no es permet la subcontractació en aquest expedient.

En aplicació de l’establert a l’article 214 LCSP, els drets i obligacions dimanants del contracte no poden ser cedits pel contractista a un tercer atès que les seves qualitats tècniques del cedent han estat una raó determinant per a l’adjudicació del contracte.

CLÀUSULA TRENTA-SETENA – TERMINI DE GARANTIA 
En virtut del que estableix l’article 210.3 de la LCSP i atesa la naturalesa dels contractes basats, no procedeix establir termini de garantia.

CLÀUSULA TRENTA-VUITENA – PAGAMENT DEL PREU

S’estableixen per a cada contracte basat un únic pagament a la finalització de l’encàrrec pels treballs efectivament realitzats i, si s’escau, els desplaçaments efectuats. Per tal que l’Administració pugui fer efectiu els pagaments, l’adjudicatari emetrà la corresponent factura on reflectirà separadament l’IVA, detallant clarament les hores efectuades de cada tipologia i especificant en annex l’acte al qual fan referència.

Les factures seran conformades pel/per la cap del Gabinet de la Consellera i aniran acompanyades d’un certificat de recepció de conformitat de l’objecte del contracte. 
Les factures han d’incorporar les dades bàsiques obligatòries establerts al RD1691/2012, s’han de signar amb una signatura avançada basada en un certificat reconegut i han d’incloure, necessàriament, el número d’expedient de contractació, ja que si no hi consta els registres comptables de la Generalitat de Catalunya rebutjaran automàticament la factura.
L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, si escau, requerirà la realització de les prestacions contractades i l’esmena dels defectes observats amb ocasió de la seva recepció.
Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret, si s’escau, a la recuperació del preu satisfet. Els contractes de mera activitat o de mitjans s’extingiran pel compliment del termini inicialment previst o les pròrrogues acordades, sense perjudici de la prerrogativa de l’Administració de depurar la responsabilitat del contractista per qualsevol eventual incompliment detectat amb posterioritat.
Les unitats de recepció del contracte comprovaran el compliment efectiu de les clàusules contractuals que estableixen obligacions de l’ús del català, fent-ne referència expressa en els certificats de recepció i de correcta execució.
CLÀUSULA TRENTA-NOVENA – CANCEL·LACIÓ DE LA GARANTIA DEFINITIVA

La garantia definitiva que, si s’escau, s’hagi dipositat en els contractes basats es cancel·larà un cop finalitzada la vigència d’aquests, en els termes, terminis, condicions i requisits previstos a l’article 111 de la LCSP.

CLÀUSULA QUARANTENA – EXTINCIÓ DELS CONTRACTES BASATS EN L’ACORD MARC

L’article 219.3 de la LCSP estableix que la durada dels contractes basats en un acord marc és independent de la durada de l’acord marc i es regeix pel que preveu l’article 29 de la LCSP, relatiu al termini de durada dels contractes i d’execució de la prestació, així com pels plecs reguladors de l’acord marc.

Atès que la contractació basada únicament preveu la tramitació d’encàrrecs directes només es podran tramitar sol·licituds de prestacions de servei durant la vigència de l’acord marc. 

La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP.

Les causes i els efectes de resolució del contracte són les assenyalades en els articles 198.6, 211, 213, 313 de la LCSP. En particular, serà causa de resolució del contracte l’incompliment de les obligacions contractuals essencials especificades en aquest plec.

CLÀUSULA QUARANTA-UNENA - ALTRES OBLIGACIONS CONTRACTUALS ESSENCIALS: 

Les empreses contractistes tenen el deure d’afiliació i alta, durant tota l’execució del contracte, de tot el personal que destinaran a l’execució dels diferents contractes .

Amb la finalitat de garantir aquesta obligació les empreses proposades com a adjudicatàries dels diferents contractes basats en l’acord marc hauran d’aportar la documentació recollida en la clàusula 34.3 d’aquest plec.

Així mateix respecte dels treballadors que contractin amb posterioritat a l’adjudicació o formalització del contracte, les empreses adjudicatàries han de posar en coneixement de l’Administració les contractacions del nou personal que hagi d’adscriure’s al servei contractat i acreditar la seva afiliació i alta en la Seguretat Social.
L’absència de resposta a les sol.licituds o el seu rebuig sense justificació té caràcter d’incompliment d’obligacions contractuals essencials.
VI – EXTINCIÓ DE L’ACORD MARC

CLÀUSULA QUARANTA-DOSENA – CAUSES DE RESOLUCIÓ DE L'ACORD MARC

L’Acord marc es resoldrà per a l’empresa o empreses afectades si concorre algunes de les causes que es preveuen en els articles 211 i 313 de la LCSP i amb l’aplicació i els efectes assenyalats en els articles 212, 213 i 314 de la LCSP.

D’acord amb allò previst en aquest plec i l’article 211.1.f) de la LCSP constitueix causa de resolució de l’Acord marc l’incompliment de les obligacions qualificades com essencials en aquest plec, així com l’incompliment del compromís d’adscripció de mitjans sol·licitat com a concreció de les condicions de solvència.

És causa específica de resolució del contracte l’incompliment de les obligacions previstes en relació a la prevenció de riscos laborals i a la subcontractació.

Pot ser causa de resolució del contracte la infracció de les condicions establertes per a procedir a la subcontractació així com la falta d’acreditació de l’aptitud del subcontractista.

A més a més és causa específica de resolució del contracte l’incompliment del deure d’afiliació i alta en la Seguretat Social del personal que s’ocupi en l’execució del contracte. Aquesta obligació s’extén al personal subcontractat.

També és causa de resolució del contracte l’incompliment de l’obligació del contractista de guardar secret respecte les dades o antecedents que no essent públics o notoris estiguin relacionats amb l’objecte del contracte.  

Així mateix, és causa específica de resolució del contracte l’incompliment de les obligacions previstes en relació amb l’ús del català i, en general, l’incompliment de qualsevol de les obligacions relatives a l’ús del català que es deriven de les previsions de la Llei 1/1998, de 7 de gener, de política lingüística i de les disposicions que la desenvolupen. 

A més, es consideraran com a causes específiques de resolució contractual, segons l’article 211 de la LCSP:

· La manca manifesta de veracitat dels continguts de qualsevol dels documents i declaracions aportats en els sobres A, B o C

· La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista.

· La declaració de concurs o la declaració d’insolvència en qualsevol altre procediment. 

· El mutu acord entre l’Administració i el contractista.

· La demora en el compliment dels terminis per part del contractista.

· La demora en el pagament per part de l’Administració per un termini superior a sis mesos.

· L’incompliment de l’obligació principal del contracte, així com l’incompliment de les obligacions essencials qualificades com a tals en aquest plec.

· L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA.

· El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament.

· El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació.

· L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte.

· En cas d’un contracte complementari  per resolució del contracte principal

Així mateix es consideraran com a causes específiques de resolució de l’Acord marc:
· La no compareixença o arribada tard en dues o més ocasions, sense causa degudament justificada, a algun acte per al qual hagués estat degudament avisat.
· L’incompliment de l’obligació del contractista de guardar secret respecte les dades o antecedents que no essent públics o notoris estiguin relacionats amb l’objecte del contracte.

· L’incompliment de les obligacions previstes en relació amb l’ús del català i, en general, l’incompliment de qualsevol de les obligacions relatives a l’ús del català que es deriven de les previsions de la Llei 1/1998, de 7 de gener, de política lingüística i de les disposicions que la desenvolupen. No obstant això, amb caràcter previ a l’adopció de les mesures de resolució contractual, es podrà requerir l’empresa contractista perquè compleixi les obligacions lingüístiques d’ús del català amb aplicació del sistema de penalitats previst a l’article 194 de l la LCSP.

· En general, la manca manifesta de veracitat dels continguts de qualsevol dels documents o de les declaracions responsables aportades en els sobres A, B o C en el decurs del procediment per a l’adjudicació de l’Acord marc o dels posteriors contractes basats o concrecions de condicions. 

· La modificació substancial de l’objecte del contracte, en els termes previstos a l’article 72.4 de la Directiva 2014/14/UE, que hagués exigit un nou procediment de contractació.

-El fet que l’empresa contractista hagués estat incursa, en el moment de l’adjudicació del contracte, en una causa d’exclusió de la licitació.

-El fet que el contracte no s’hagués hagut d’adjudicar a l’empresa contractista per un incompliment greu per part d’aquesta de les obligacions establertes en els Tractats comunitaris i en la Directiva 2014/24/UE, declarat pel Tribunal de Justícia de la Unió Europea. Així com incomplir l’obligació de comunicació al Departament d’Economia i Hisenda de qualsevol circumstància que modifiqui, alteri o deixi sense efectes les dades contingudes en les declaracions responsables o els documents als quals es refereix el paràgraf anterior.

No obstant això, amb caràcter previ a l’adopció de les mesures de resolució contractual, l’òrgan de contractació requerirà, si s’escau, l’empresa contractista perquè compleixi les seves obligacions, amb aplicació del sistema de penalitats previst a l’article 192 de  la LCSP.

En tots els casos, l’aplicació de les causes de resolució es farà conforme el que disposa l’article 211 i seguint el procediment establert a l’article 212 de la LCSP.

VII – JURISDICCIÓ COMPETENT I RÈGIM DE RECURSOS

CLÀUSULA QUARANTA-TRESENA – JURISDICCIÓ COMPETENT

L’ordre jurisdiccional contenciós administratiu és el competent per a la resolució de les qüestions litigioses relatives a la preparació, l’adjudicació, els efectes, el compliment i l’extinció d’aquest contracte.  

CLÀUSULA QUARANTA-QUATRENA – RÈGIM DE RECURSOS

Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.

Aquest recurs té caràcter potestatiu, és gratuït per als recurrents, es podrà interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals. 

Contra els actes susceptibles de recurs especial no procedeix la interposició de recursos administratius ordinaris.

Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.

Els incidents sobre les interpretacions o dubtes de l’Acord marc o contractes basats en l’Acord marc no suposaran la interrupció de la prestació dels serveis, llevat que raons o interessos públic ho justifiquin.

Barcelona, 4 d’agost de 2023 

ANNEX 1 FORMULARI DE DADES DE L’EMPRESA LICITADORA
	Nom comercial
	

	NIF
	

	Adreça d’Internet
	

	Domicili social (Adreça, població i CP)
	


	
	Dades a efectes de notificacions
	Dades a mostrar a la web pública

	Adreça
	
	

	Població i CP
	
	

	Telèfon
	
	

	Fax
	
	

	Adreça electrònica
	
	


	[image: image4.png]Dades dels representants o apoderats 


	
	Representant / Apoderat 1
	Representant / Apoderat 2

	Nom i cognoms 
	
	

	NIF
	
	

	Telèfon mòbil
	
	

	Adreça electrònica
	
	


Dades del document on consta l’atorgament de facultats (escriptura pública notarial, etc.) 

	Data del document
	
	

	Termini de vigència de les facultats
	
	

	Núm. de protocol
	
	

	Notari
	
	

	Col·legi notari
	
	


	Dades dels interlocutors


En el supòsit que l’empresa vulgui identificar altra/es persona/es, diferent/s del representant o apoderat, a fi de relacionar-se amb l’Administració per contractar.

	
	Interlocutor 1
	Interlocutor 2

	Nom i cognoms
	
	

	NIF
	
	

	Telèfon mòbil
	
	

	Adreça electrònica
	
	

	Càrrec a l’empresa
	
	


I per què consti, signo aquesta declaració responsable.

(lloc i data ) (segell de l’empresa)
ANNEX 2
MODEL D’OFERTA ECONÒMICA 

El/la Sr./Sra............................................................................................ amb residència a ......................................., al carrer.................................número............, i amb NIF.................., declara que, assabentat/ada de les condicions i els requisits que s’exigeixen per poder ser l’empresa adjudicatària del contracte ................., amb expedient número  ............................  , es compromet (en nom propi / en nom i representació de l’empresa) a executar-lo amb estricta subjecció als requisits i condicions estipulats, d’acord amb els preus unitaris detallats a continuació:
	ESTIMACIÓ SERVEIS 


	
	
	

	CONCEPTE
	UNITATS
	IMPORT UNITARI
IVA EXCLÒS


	IMPORT TOTAL
IVA EXCLÒS



	Cobertura un quart de jornada (fins a 2 hores) laborables
	150
	€
	€

	Cobertura un quart de jornada (fins a 2 hores) festius
	 10
	€
	€

	Cobertura mitja jornada (2-4 h) laborables
	100
	€
	€

	Cobertura mitja jornada (2-4 h) festius
	20
	€
	€

	Cobertura dia sencer (4-8 h) laborables


	30
	€
	€

	Cobertura dia sencer (4-8 h) festius
	10
	€
	€

	Extra per acte fora de Barcelona ciutat i dins la mateixa demarcació (laborables)


	70
	€
	€

	Extra per acte fora de Barcelona ciutat i dins la mateixa demarcació (festius)


	20
	€
	€

	Extra per acte a les demarcacions de Girona, Lleida i Tarragona (laborables)


	30
	€
	€

	Extra per acte a les demarcacions de Girona, Lleida i Tarragona (festius)


	20
	€
	€

	TOTAL OFERTA
	
	
	€


Atès que l’expedient s’adjudica a preus unitaris, per tal de calcular l’import de l’oferta, les empreses hauran de multiplicar el preu unitari per a cada concepte ofertat per les unitats previstes dels mateixos que han servit per a la determinació del preu de licitació
I per què consti, signo aquesta oferta econòmica.

(lloc i data )

Signatura 

ANNEX 3
DECLARACIÓ DE CONFIDENCIALITAT DE DADES I DOCUMENTS

El/la senyor/a _______________________ en nom propi o com a _______________________ (senyaleu les vostres facultats de representació: per exemple, administrador/a únic/a, apoderat/da...), declaro sota la meva responsabilitat, com a licitador/a de l’expedient de contractació, que l’empresa________________________________,

DECLARA

Que als efectes del que preveu l’article 133 de la Llei 9/2017, de 8 de novembre, de contractes del sector públic, els documents i dades presentats en el sobre que considera de caràcter confidencial són els que a continuació es relacionen:

___________________________________________________________
___________________________________________________________
___________________________________________________________

___________________________________________________________

___________________________________________________________

I, per què consti, signo aquesta declaració responsable.

(lloc i data)

Signatura del/de la declarant

Segell de l’empresa licitadora

Carrer del Foc, 57 

08038 Barcelona
Tel. 933 162 000

